  Анжелика Тихонова корреспондент Удмуртиысь секытэн нылкышноосты коронавируслы эскерозы. Со сярысь элькунысь тазалыкез утёнъя министерстволэн пресс-службаез ивортэ. Эскеронъёсты вуоно анай соглаш луэм бере гинэ лэсьтозы. Йылпумъянъёсыз ӧз луэ ке но, нылкышноосты акушер стационаре кутонлэсь уз палэнтэ Материал ватсаса диагностикатэк но нылкышно консультацие ветлытэк басьтозы. Процедураез акушер-гинеколог доры ветлыку яке мукет эскеронъёс ортчытыку лэсьтозы. Эскеронъёс лэстозы: кык арня ӵоже мукет кунъёсысь яке улосвылъёсысь вуэм яке сыӵе муртъёсын улӥсь нылкышноослы; коронавирусэн черламъёсын яке ОРВИ симптомъёсын муртъёсын кусып возем нылкышноослы; акушер стационаре пырон азязы 38-40 арня секытэн ветлӥсь нылкышноослы. Нылкышноосты пиян азязы эскеронъёс нылпиослэсь но анайёслэсь тазалыксэс утьыны луонлык сётозы. Тегъёс: Тазалык Эпидемия Удмуртия коронавирус Тазалыкезутёнъяминистерство нылкышноос  